[{"text_idx": "#000000", "text": "Fleischmann\u2019s Cooking Group-en proposamena da Maruka Gastro, eta ukitu desberdina duen sukaldaritza dibertigarria eta zaporetsua eskaintzen du. Portuko sukaldaritza, itsasoko eta lurreko produktuen sasoira egokitua, ozeano batek elkartutako bi kultura (euskal kultura eta Mexikoko kultura) uztartzen dituena."}, {"text_idx": "#000001", "text": "Sormena, soiltasuna eta zaporea dira proiektu berri honen balioak. Esperientzia paregabea sortzen duen kontzeptua: espazioak ondo definituta daude, jendeak ikusteko moduan egiten da lan sukaldean, eta eskatu eta berehala prestatzen dira jakiak."}, {"text_idx": "#000002", "text": "Lehen sukaldaritza adimenduna da (4.0 sukaldaritza), sukaldeko ekoizpen-sistema berritzailea duena; sistema horren protagonistak hutsean eta tenperatura baxuan eginiko jakiak dira. Sistema horren bidez, denborak eta tenperaturak estandarizatzen dituen lan-prozesu bat ezartzen da, azken produktuaren kalitatea galdu gabe."}]